Faustino M. Tissot

Faustino M. Tissot (født 22. mai 1901 i Transacqua i Italia – den gang i Østerrike, død 19. august 1991) var katolsk misjonær og biskop i Kina. Han var medlem av misjonsordenen xaverianerne, og ble presteviet 13. mai 1926.

I mars 1943 ble han generalsuperior for ordenen, og i 1946 ble han utnevnt av pave Pius XII til biskop av Qingdao. Han ble forflyttet den 10. mai samme år, allerede før han var blitt bispeviet, til bispedømmet Zhengzhou, og bispeviet den 2. juni 1946.

Kort etter den kommunistiske seier i den kinesiske borgerkrig ble han utvist fra Kina. Han fratrådte imidlertid sitt bispedømme ikke formelt; det skjedde først i 1983.

Referanser

Personer fra provinsen Trento
Italienske medlemmer av katolske ordener
Italienske katolske biskoper
Italienske misjonærer
Katolske misjonærer
Misjonærer i Kina
Ikkekinesiske katolske biskoper i Kina